**Sidney K. Powell** (s. 1. toukokuuta 1955) on yhdysvaltalainen juristi, joka tunnetaan yrityksistään levittää salaliittoteorioita Yhdysvaltain vuoden 2020 presidentinvaaleista.

Tausta ja yksityiselämä
-----------------------

Powell on kotoisin Pohjois-Carolinasta Durhamin kaupungissa, mutta kasvoi Raleigh'ssa. Hän on kertonut tienneensä jo 8-vuotiaana haluavansa juristiksi. Powell valmistui juristiksi Pohjois-Carolinan yliopistosta Chapel Hillistä vuonna 1978.

Vuonna 2020 Powell kertoi, että hänellä on yksi poika liitosta, joka päättyi "vuosikymmeniä sitten".

Powell on tehnyt elämänsä aikana monelaista vapaaehtoistyötä mm. tarjoitumalla vapaaehtoiseksi naisten turvakodeissa, johtamalla rahankeruuta rintasyöpäsäätiöille moin miljoonan dollarin edestä sekä perustamalla järjestön lähisuhdeväkivallan uhreille. Powellin kanssa vapaaehtoistyötä tehneiden henkilöiden mukaan hän ei ollut kovinkaan poliittinen saatika selkeästi konservatiivinen.

Varhainen ura
-------------

Valmistuttuaan juristiksi Powell nimitettiin liittovaltion syyttäjäksi ja oli yksi Yhdysvaltain nuorimmista syyttäjistä.

Powell työskenteli liittovaltion syyttäjänä Texasissa sekä Virginiassa 1970–1980-luvuilla ja perusti tämän jälkeen oman lakifirmansa Dallasiin. Vuonna 2019 Michael Flynn palkkasi Powellin juristikseen. Powellin liittovaltion syyttäjiä kohtaan esittämien syytösten jälkeen William Barr luopui syytteistä Flynniä vastaan, vaikka Flynn oli tunnustanut valehdelleensa FBI:lle kontakteistaan Venäjän hallituksessa.

Vuoden 2020 vaalit ja salaliittoteoriat
---------------------------------------

Yhdysvaltain presidentinvaalien 2020 jälkeen Powell väitti Donald Trumpin todellisuudessa saaneen murskavoiton, mutta Dominion Voting Systemsin algoritmin väärentäneen vaalituloksen Joe Bidenin hyväksi. Väärennösoperaation taustalla olivat Powellin mukaan George Soros, Clinton Foundation, Antifa, Venezuelan kommunistit, Kuuba, Kiina ja tuhannet vaaliviranomaiset sekä demokraateista että republikaaneista. Lisäksi Powell väitti, että Georgian osavaltiossa Trumpin häviö johtui kuvernööri Brian Kempin joutumisesta lahjotuksi.

Trumpin muu lakitiimi otti etäisyyttä Powelliin. Esimerkiksi Rudy Giulianin mukaan Powell ei ollut hallinnon asialla. Powell oli luvannut "räjäyttävänsä" Georgian osavaltion "raamatullisella" kanteellaan. Trumpin tukija, Fox Newsin juontaja Tucker Carlson kertoi kuitenkin yleisölleen, että Powell oli kieltäytynyt esittämästä hänelle todisteita teorioidensa tueksi. Senaattori Joni Ernst piti Powellin väitteitä loukkaavina.

Rikokset ja oikeudenkäynnit
---------------------------

Tammikuussa 2021 Dominion Voting Systems nosti oikeusjutun Powellia vastaan ja vaati tämän väitteiden aiheuttamasta vahingosta yli 1,3 miljardin dollarin korvauksia.

### Georgian osavaltiossa

Georgian syyttäjävirasto asetti Powellin syytteeseen yhteensä seitsemästä eri rikoksen syytekohdasta:

* rahankiristys
* salaliitto, jonka tarkoitus on vaalivilppi (kaksi syytekohtaa)
* tietokoneen varastaminen
* luvaton tietokoneen käyttö
* yksityisyyden loukkaaminen tietokoneella
* petos osavaltiota vastaan

Lokakuussa 2023 Powell tunnusti syyllisyytensä ja suostui syyteneuvotteluihin. Hänet tuomittiin kuudeksi vuodeksi ehdolliseen, 6000 dollarin sakkoihin ja 2700 dollarin vahingonkorvauksiin. Lisäksi hänen tuli esittää kirjeitse julkinen anteeksipyyntö Georgian osavaltion asukkaille. Powellin julkinen anteeksipyyntö oli vain yhden virkkeen mittainen ja kuului seuraavasti: "Pyydän anteeksi tekojani, jotka liittyvät Coffeen piirikunnan tapahtumiin".

Lähteet
-------

1. ↑  "Certificate of material witness pursuant to uniform act to secure the attendance of witnesses from without the state, codified in the state of Georgia as O.C.G.A. §24-13-90 et. seq." (pdf) *Clerk of Superior Court of Fulton County, Georgia*.  25.5.2022. Viitattu 3.4.2024. (englanniksi)
2. 1 2 3  Brewster, Jack: Sidney Powell Claims She’s Been Banned From Seeing Or Speaking To Trump *Forbes*.  22.12.2020. Viitattu 3.4.2024. (englanniksi)
3. ↑  The #MAGA Lawyer Behind Michael Flynn’s Scorched-Earth Legal Strategy *Politico*.  17.1.2020. Viitattu 3.4.2024. (englanniksi)
4. 1 2 3  Morill, Jim: Sidney Powell's road from UNC to defending Trump's supposed 'landslide' reelection *Charlotte Observer*.  21.11.2020. Viitattu 3.4.2024. (englanniksi)
5. ↑  Samantha Morton-Helen Hunt’s ‘Decoding Annie Parker’ Gets U.S. Distribution (EXCLUSIVE) *Variety*.  4.12.2013.  Arkistoitu 2020. Viitattu 3.4.2024. (englanniksi)
6. 1 2  Walsh, Joe: Who Is Sidney Powell? Meet Trump’s New Top Conspiracy Theorist. *Forbes*.  20.11.2020. Viitattu 3.4.2024. (englanniksi)
7. ↑  Sidney Powell unrelenting in legal battle on Trump's behalf *AP News*.  10.12.2020. Viitattu 23.8.2023. (englanniksi)
8. ↑  Dominion Voting Sues Former Trump Lawyer, Seeking More Than $1.3 Billion In Damages *NPR*.  8.1.2021. Viitattu 23.8.2023. (englanniksi)
9. ↑  The People of the State of Georgia v. Donald J. Trump, et al. (pdf) *Fulton County Superior Court*.  14.8.2023. Viitattu 3.4.2024. (englanniksi)
10. ↑  Durkee, Alison: Sidney Powell Pleads Guilty In Georgia Election Case *Forbes*.  19.10.2023. Viitattu 3.4.2024. (englanniksi)
11. ↑  Apology letters by Sidney Powell and Kenneth Chesebro in Georgia election case are one sentence long *AP News*.  14.12.2023. Viitattu 3.4.2024. (englanniksi)
12. ↑  Read: Apology letters from Sidney Powell, Kenneth Chesebro in Trump’s Georgia case *MSNBC*.  14.12.2023. Viitattu 3.4.2024. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Yhdysvallat

 |

 |